Johannes Honterus-szobor
Johannes Honterus szobra a brassói Honterus-udvarban, a Fekete templom délnyugati tornyának déli homlokzata előtt áll; Brassó első és egyetlen szász emlékműve. 1898-ban állították, a magyar millenniumi ünnepségekre és emlékoszlopra adott egyfajta szimbolikus válaszként. Az életnagyságúnál nagyobb szobor a Fekete templom és a Honterus által alapított iskola és könyvtár háromszögében, magas gránittalapzaton helyezkedik el.

Története

Tervezése, felállítása 
Johannes Honterus (1498–1549) kiemelkedő brassói humanista polihisztor, iskolaalapító, és evangélikus reformátor volt, aki általános tiszteletnek örvendett az erdélyi, különösen a brassói szászok körében. Egy emlékmű felállítását legelőször 1845-ben, a Honterus-féle iskola alapításának háromszázadik évfordulója alkalmából javasolták (megjegyzendő, hogy a 19. században még úgy tartották, hogy Honterus 1545-ben alapította az iskolát; később a dátumot 1541-re javították). 1882-ben ismét felvetették egy alkotás elkészítését, és gyűjtést is rendeztek, azonban a kivitelezés váratott magára.

Az emlékmű állításához a végső löketet az 1896-os millenniumi ünnepségek adták meg, mikor is a magyarok emlékoszlopot állítottak a Cenken („Árpád-szobor”). A Honterus-szobor a szászok tiltakozása volt a magyar térfoglalás ellen, a város történelmi központjának szimbolikus visszahódítása. Franz Obert lelkész még 1896-ban bizottságot alapított azzal a céllal, hogy Honterusnak szobrot állítsanak; elkészítését a helyi lakosok, evangélikus gyülekezetek és iskolák támogatták; sőt, még Ausztriából és Németországból is kaptak adományokat. A mű elkészítésével a Bismarck-szobrairól híres berlini Harro Magnussent bízták meg.

Felavatása 
A szobrot 1898. augusztus 21-én, Honterus születésének négyszázadik évfordulóján leplezték le. Jelen volt a város szász elitje: lelkészek, tanítók, politikusok; ezek mellett pedig többezer, népviseletbe öltözött erdélyi szász. Az ünnepségen a többi nemzet képviselője (közöttük a főispán) is részt vett, és német és osztrák küldöttségek is érkeztek. Az évfordulóhoz kötött rendezvények egész héten tartottak, kulturális- és sporteseményekkel hódítva meg a belvárost. Számos cikket és könyvet is kiadtak Honterusról, hogy ismertessék a városiakkal Honterust és a szász történelmet.

A szász újságok kiemelték a szoborállítás és a rendezvények vallásos, apolitikus voltát, és kihangsúlyozták, hogy a szász nemzeti érzés egyetlen más néppel szemben sem ellenséges. Ezért mind a helyi magyarok, mind a románok toleránsan fogadták az ünnepségeket.

Vandalizmusok 
1999-ben három fiatalkorú lefeszítette a talapzatot díszítő két bronz dombormű egyikét, kalapáccsal felismerhetetlenné tették, majd értéke ezredrészéért eladták egy színesfém-kereskedőnek. 2009-ben fémtolvajok a másik bronztáblát is ellopták. Wilhelm Ernst Roth brassói születésű művész fényképek alapján elkészítette mindkét műalkotás pontos mását, és ezek 2010-ben visszakerültek a talapzatra. A szobrot jelenleg kerítés és biztonsági kamera őrzi.

Leírása 
A bronzból készült szobor 2,5 méter magas, és 2,6 méter magas gránittalapzaton áll. A Fekete templom és a Honterus által alapított iskola és könyvtár háromszögében helyezkedik el; Honterus alakja jobb kezével az iskola felé mutat, baljában nyitott könyvet tart, melynek lapjain két, munkássága szempontjából fontos művének címe olvasható: Reformationsbüchlein (A reformáció könyve) és Schulordnung (Iskolai szabályzat). Képmásának egy 1550-es fametszet szolgált mintájául, mely szigorú tekintettel, jellegzetes szakállal, és a plébánosi viselethez tartozó fejfedővel szemlélteti.

A talapzaton elhelyezett két, egyenként 33 kilogrammos bronz magasdombormű a tudóst ábrázolja különböző helyzetekben: a baloldali (nyugati) 1539-ben alapított nyomdájában, a jobboldali (keleti) pedig úrvacsoraosztás közben. Ez utóbbi felirata: Wachet und betet (Vigyázzatok és imádkozzatok). A magasdomborművek felülete 81 x 70 centiméter.

A romániai műemlékek jegyzékében a szobor BV-III-m-B-11857 sorszámon szerepel.

Képek

Jegyzetek

Források

Kapcsolódó szócikkek 
 Honterusfest
 Honterus-ház
 Diákemlékmű (Barcaföldvár)

Brassó megye műemlékei
Erdélyi szobrok
Johannes Honterus szobra a brassói Honterus-udvarban , a Fekete templom délnyugati tornyának déli homlokzata előtt áll; Brassó első és egyetlen szász emlékműve.ban állították , a magyar millenniumi ünnepségekre és emlékoszlopra adott egyfajta szimbolikus válaszként . Az életnagyságúnál nagyobb szobor a Fekete templom és a Honterus által alapított iskola és könyvtár háromszögében , magas gránittalapzaton helyezkedik el . Története Tervezése , felállítása Johannes Honterus1549 ) kiemelkedő brassói humanista polihisztor , iskolaalapító , és evangélikus reformátor volt , aki általános tiszteletnek örvendett az erdélyi , különösen a brassói szászok körében . Egy emlékmű felállítását legelőszörben , a Honterus-féle iskola alapításának háromszázadik évfordulója alkalmából javasolták ( megjegyzendő , hogy a században még úgy tartották , hogy Honterusben alapította az iskolát ; később a dátumotre javították) .ben ismét felvetették egy alkotás elkészítését , és gyűjtést is rendeztek , azonban a kivitelezés váratott magára . Az emlékmű állításához a végső löketet azos millenniumi ünnepségek adták meg , mikor is a magyarok emlékoszlopot állítottak a Cenken ( „ Árpád-szobor” ) . A Honterus-szobor a szászok tiltakozása volt a magyar térfoglalás ellen , a város történelmi központjának szimbolikus visszahódítása . Franz Obert lelkész mégban bizottságot alapított azzal a céllal , hogy Honterusnak szobrot állítsanak ; elkészítését a helyi lakosok , evangélikus gyülekezetek és iskolák támogatták ; sőt , még Ausztriából és Németországból is kaptak adományokat . A mű elkészítésével a Bismarck-szobrairól híres berlini Harro Magnussent bízták meg . Felavatása A szobrot augusztusén , Honterus születésének négyszázadik évfordulóján leplezték le . Jelen volt a város szász elitje : lelkészek , tanítók , politikusok ; ezek mellett pedig többezer , népviseletbe öltözött erdélyi szász . Az ünnepségen a többi nemzet képviselője ( közöttük a főispán ) is részt vett , és német és osztrák küldöttségek is érkeztek . Az évfordulóhoz kötött rendezvények egész héten tartottak , kulturális- és sporteseményekkel hódítva meg a belvárost . Számos cikket és könyvet is kiadtak Honterusról , hogy ismertessék a városiakkal Honterust és a szász történelmet . A szász újságok kiemelték a szoborállítás és a rendezvények vallásos , apolitikus voltát , és kihangsúlyozták , hogy a szász nemzeti érzés egyetlen más néppel szemben sem ellenséges . Ezért mind a helyi magyarok , mind a románok toleránsan fogadták az ünnepségeket . Vandalizmusok 1999-ben három fiatalkorú lefeszítette a talapzatot díszítő két bronz dombormű egyikét , kalapáccsal felismerhetetlenné tették , majd értéke ezredrészéért eladták egy színesfém-kereskedőnek.ben fémtolvajok a másik bronztáblát is ellopták . Wilhelm Ernst Roth brassói születésű művész fényképek alapján elkészítette mindkét műalkotás pontos mását , és ezekben visszakerültek a talapzatra . A szobrot jelenleg kerítés és biztonsági kamera őrzi . Leírása A bronzból készült szobor5 méter magas , és6 méter magas gránittalapzaton áll . A Fekete templom és a Honterus által alapított iskola és könyvtár háromszögében helyezkedik el ; Honterus alakja jobb kezével az iskola felé mutat , baljában nyitott könyvet tart , melynek lapjain két , munkássága szempontjából fontos művének címe olvasható : Reformationsbüchlein ( A reformáció könyve ) és Schulordnung ( Iskolai szabályzat ) . Képmásának egyes fametszet szolgált mintájául , mely szigorú tekintettel , jellegzetes szakállal , és a plébánosi viselethez tartozó fejfedővel szemlélteti . A talapzaton elhelyezett két , egyenkéntkilogrammos bronz magasdombormű a tudóst ábrázolja különböző helyzetekben : a baloldali ( nyugati) ben alapított nyomdájában , a jobboldali ( keleti ) pedig úrvacsoraosztás közben . Ez utóbbi felirata : Wachet und betet ( Vigyázzatok és imádkozzatok ) . A magasdomborművek felületexcentiméter . A romániai műemlékek jegyzékében a szobor BV-III-m-B-11857 sorszámon szerepel . Képek Jegyzetek Források Kapcsolódó szócikkek Honterusfest Honterus-ház Diákemlékmű ( Barcaföldvár) Brassó megye műemlékei Erdélyi szobrok